8

ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ

	2026-жылдын «13» марты
	№ 28
	 Москва шаары




2026 – 2030-жылдарга Евразия экономикалык бирлигинин статистика чөйрөсүндө интеграцияны өнүктүрүү программасы жөнүндө

Евразия экономикалык бирлигинин расмий статистикалык маалыматты түзүү жана жайылтуу тартиби жөнүндө протоколунун (2014-жылдын 29-майындагы Евразия экономикалык бирлиги жөнүндө келишимге № 4 тиркеме) 14-пунктуна ылайык Евразия экономикалык комиссиясынын Кеңеши чечти:
1. Тиркелген 2026 – 2030-жылдарга Евразия экономикалык бирлигинин статистика чөйрөсүндө интеграцияны өнүктүрүү программасы бекитилсин.
2. Ушул Чечим расмий жарыяланган датадан тартып 30 күн өткөндөн кийин күчүнө кирет.

БЕКИТИЛДИ

Евразия экономикалык комиссиясынын Кеңешинин 2026-жылдын 
13-мартындагы № 28 чечими менен

2026 – 2030-жылдарга Евразия экономикалык бирлигинин статистика чөйрөсүндө интеграцияны өнүктүрүү 
ПРОГРАММАСЫ

Программанын паспорту

	Программанын аталышы
	–
	2026 – 2030-жылдарга Евразия экономикалык бирлигинин статистика чөйрөсүндө интеграцияны өнүктүрүү программасы 

	Программаны иштеп чыгуу үчүн негиз
	–
	2014-жылдын 29-майындагы Евразия экономикалык бирлиги жөнүндө келишим (Евразия экономикалык бирлигинин расмий статистикалык маалыматты түзүү жана жайылтуу тартиби жөнүндө протоколунун (көрсөтүлгөн Келишимге 
№ 4 тиркеме) 14-пункту)

	Программанын жооптуу иштеп чыгуучусу
	–
	Евразия экономикалык комиссиясы

	Программаны кошо иштеп чыгуучулар
	–
	Армения Республикасынын Статистика комитети;
Армения Республикасынын Борбордук банкы;
Армения Республикасынын Финансы министрлиги;
Армения Республикасынын Мамлекеттик кирешелер комитети;
Беларусь Республикасынын Улуттук статистика комитети;
Беларусь Республикасынын Улуттук банкы;
Беларусь Республикасынын Финансы министрлиги;
Беларусь Республикасынын Мамлекеттик бажы комитети;
Казакстан Республикасынын стратегиялык пландаштыруу жана реформалар боюнча агенттигинин Улуттук статистика бюросу;
Казакстан Республикасынын Улуттук банкы;
Казакстан Республикасынын Финансы министрлиги;
Казакстан Республикасынын Финансы министрлигинин Мамлекеттик кирешелер комитети;  
Кыргыз Республикасынын Улуттук статистика комитети;
Кыргыз Республикасынын Улуттук банкы;
Кыргыз Республикасынын Финансы министрлиги;
Кыргыз Республикасынын Экономика жана коммерция министрлигине караштуу Финансы рыногун жөнгө салуу жана көзөмөлдөө кызматы;
Кыргыз Республикасынын Финансы министрлигинин алдындагы Мамлекеттик салык кызматы;
Кыргыз Республикасынын Финансы министрлигинин алдындагы Мамлекеттик бажы кызматы;
Федералдык мамлекеттик статистика кызматы;
Россия Федерациясынын Борбордук банкы;
Россия Федерациясынын Финансы министрлиги;
Федералдык казыналык;
Федералдык салык кызматы;
Федералдык бажы кызматы

	Программанын максаты
	–
	Бирликтин расмий статистикалык маалыматтарын пайдалануучулардын Бирликтин алкагында товарлардын, кызмат көрсөтүүлөрдүн, капиталдын жана эмгек ресурстарынын жалпы рынокторунун иштөө жана өнүгүү процесстерин талдоо үчүн зарыл болгон сапаттуу, ишенимге ээ статистикалык дайындарга болгон керектөөлөрүн максималдуу толук канааттандыруу үчүн Евразия экономикалык бирлигинин статистика чөйрөсүндө интеграцияны андан ары өнүктүрүү (мындан ары тиешелүүлүгүнө жараша – Бирликтин статистикасы, Бирлик)

	Программанын милдеттери
	–
	Бирликтин статистикалык дайындарынын комплекстүү системасын түзүү;
Бирликте статистикалык ишмердикти координациялоону жакшыртуу;
Бирликтин статистикасы тармагында санариптик экосистеманы өнүктүрүү;
Бирликтин расмий статистикалык маалыматтарын баалоо үчүн сапат менеджмент системасын өркүндөтүү;
Бирликтин расмий статистикалык маалыматтарынын максаттуу багытын жана практикалык маанисин жогорулатуу;
статистикалык маалыматтын толуктугун, салыштырмалуулугун жана өз убагында берилишин камсыз кылуу

	Программаны ишке ашыруу мөөнөттөрү
	–
	2026 – 2030-жылдар

	Программаны каржылоо булактары
	–
	Бирликтин бюджети (Евразия экономикалык комиссиясынын (мындан ары – Комиссия)) 
ишмердигин камсыздоого каралган каражаттар бөлүгүндө), Бирликке мүчө мамлекеттердин (мындан ары– мүчө мамлекеттер) бюджеттери (мамлекеттик органдардын, анын ичинде расмий статистикалык маалыматты түзүү функциялары жүктөлгөн улуттук (борбордук) банктардын ишмердигин камсыздоого каралган каражаттар бөлүгүндө) (мындан ары – ыйгарым укуктуу органдар)

	Программаны ишке ашыруудан күтүлгөн натыйжалар
	–
	Бирликтин алкагында товарлардын, кызмат көрсөтүүлөрдүн, капиталдын жана эмгек ресурстарынын жалпы рынокторун комплекстүү талдоону камсыз кылган статистикалык көрсөткүчтөр системасын колдонуучулардын кеңири чөйрөсүнүн муктаждыктарына жооп берген системаны өнүктүрүү;
статистика жаатындагы эл аралык стандарттарга, классификацияларга жана методологияларга жооп берген актуалдуу жана ишенимдүү расмий статистикалык маалыматтарды даярдоо;
Бирликтин расмий статистикалык маалыматтарын өндүрүүнү жүзөгө ашыруу үчүн зарыл болгон инновациялык маалымат технологияларын өнүктүрүү

	Программаны ишке ашыруу механизми
	[bookmark: _Hlk227838953]–
	Программаны ишке ашырууга жооптуу Комиссиянын департаменти Программаны ишке ашыруу максатында ыйгарым укуктуу органдардын маалыматтык жана методологиялык өз ара аракеттенүүсүнө учурдагы башкарууну жана координацияны жүзөгө ашырат




I. Жалпы жоболор
Ушул Программа Евразия экономикалык бирлигинин расмий статистикалык маалыматын түзүү жана жайылтуу тартиби жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 4 тиркеме) 14-пунктунун негизинде иштелип чыккан.
Глобалдык процесстердин ылдамдашы жана татаалдашы шартында статистиканын ролу кыйла өзгөрүүдө, ошол эле учурда статистикалык маалыматтарды алуунун ыкчамдыгы жана анын далилдүүлүгүнө карата талаптар жогорулоодо.
Акыркы жылдары мүчө мамлекеттерде жана дүйнөдө болуп жаткан социалдык-экономикалык өзгөрүүлөр статистикалык системаларды жана процесстерди өнүктүрүүнүн жана модернизациялоонун бир катар тенденцияларын (дайындарды чогултуунун жана өндүрүүнүн заманбап куралдарын киргизүү, маалыматтын жаңы альтернативдүү булактарын пайдалануу (административдик дайындар, «чоң дайындар» ж.б.), жасалма интеллект технологияларынын жардамы менен статистикалык маалыматты талдоо, статистикалык жана геомейкиндик маалыматты интеграциялоо) аныктайт.
Иш-чаралардын комплексин ишке ашыруунун натыйжасында заманбап маалымат технологияларын колдонуу менен Бирликтин расмий статистикалык маалыматтарын иштеп чыгуунун, өндүрүүнүн жана жайылтуунун бүтүн системасы түзүлгөн.
Бирликтин расмий статистикалык маалыматы Бирликтин ишинин натыйжаларын жана натыйжалуулугун баалоого мүмкүндүк берет жана өкмөттөрдү, мамлекеттик органдарды, бизнести, илимди жана мүчө мамлекеттердин жарандарын изилдөө жүргүзүү жана чечим кабыл алуу үчүн зарыл болгон объективдүү жана калыс маалымат менен камсыз кылат.
Ошол эле учурда санариптик технологиялардын тез өнүгүшү, дайындар революциясы жана эл аралык статистикалык практикага жаңы стандарттардын киргизилиши шартында расмий статистикалык маалыматка болгон суроо-талаптын өсүшү Бирликтин статистикасынын алдына жаңы узак мөөнөттүү милдеттерди коёт.
Ушул Программа 2023-жылдын 25-декабрындагы «Евразия экономикалык жолу» 2030-жылга чейин жана 2045-жылга чейинки мезгилге Евразия экономикалык бирлигинин алкагында экономикалык процесстерди өнүктүрүү жөнүндө декларацияны эске алуу менен иштелип чыккан.
II. Бирликтин статистикасынын учурдагы абалын талдоо
Бирликтин расмий статистикалык маалыматтарын түзүү 2014-жылдын 29-майындагы Евразия экономикалык бирлиги жөнүндө келишимдин 
24-беренесинде каралган төмөнкү принциптерге ылайык жүзөгө ашырылат:
кесипкөйлүк көз карандысыздык; 
илимий негиздүүлүк жана салыштырмалуулук; 
толуктук жана ишенимдүүлүк; 
актуалдуулук жана өз убагында болуу; 
ачыктык жана жалпыга жеткиликтүүлүк; 
чыгымдардын натыйжалуулугу; 
статистикалык купуялуулук.
Евразия экономикалык комиссиясынын Кеңешинин 2020-жылдын 
23-ноябрындагы № 116 чечими менен бекитилген 2021 – 2025-жылдарга карата Евразия экономикалык бирлигинин статистика тармагында интеграцияны өнүктүрүү программасында каралган иш-чараларды ишке ашыруу Бирликтин статистикасын өнүктүрүүдө жана өркүндөтүүдө олуттуу натыйжаларга жетүүгө мүмкүндүк берди:
статистиканын методологиялык негизи (Бирликтин расмий статистикалык маалыматын түзүү методологиясы, анын ичинде 16 тармактык методология, мүчө мамлекеттердин товарларынын тышкы соодасынын бажы статистикасын жүргүзүү методологиясы жана мүчө мамлекеттердин товарларынын өз ара соодасынын статистикасын жүргүзүү методологиясы, анын ичинде маалыматтардын унификацияланган топтому боюнча, мүчө мамлекеттердин өз ара соодасына тоскоолдуктардын таасирин баалоо ыкмалары, динамикалык катарларды талдоо жана регрессиялык анализдин негизинде факторлордун таасирине статистикалык баа берүү ыкмасы) түзүлдү жана өнүгүүдө;
Бирликтин расмий статистикалык маалыматтарынын 2014-жылдын 
29-майындагы Евразия экономикалык бирлиги жөнүндө келишимде каралган негизги принциптерге шайкештигин баалоо үчүн сапат менеджментинин системасы киргизилди (Статистика боюнча консультативдик комитет Евразия экономикалык бирлигинин расмий статистикалык маалыматтардын сапатын баалоо боюнча колдонмону бекитти, ыйгарым укуктуу органдар менен биргеликте Бирликтин расмий статистикалык маалыматынын сапатынын көрсөткүчтөрүн жана критерийлерин апробациялоо жүргүзүлдү, Бирликтин мамлекеттик статистикалык маалыматтардын сапатына баа берүүнүн алдын ала жыйынтыктарын валидациялоо ишке ашырылды жана 2025-жылдан тартып отчетторду жыл сайын жарыялоо жүзөгө ашырылат);
Бирликтин улуттук, эл аралык деңгээлдерде жана Бирликтин алкагында расмий статистикалык маалыматтардын салыштырмалуулугун камсыз кылуу үчүн статистикалык классификациялар системасын түзүү уланууда (Комиссия тарабынан эл аралык статистикалык классификацияларды жана жыйнактык классификациялык топтоштурууларды колдонуу боюнча 8 сунуш кабыл алынды);
Евразия экономикалык бирлигинин тышкы экономикалык ишмердигинин бирдиктүү Товардык номенклатурасы менен Эл аралык стандарттык соода дайын классификациясынын (ЭССК), Кеңири экономикалык категориялар боюнча классификациянын (КЭКК), Европа экономикалык коомчулугунун экономикалык ишмердигинин түрлөрү боюнча продукциянын статистикалык классификациясынын (ЕКПК) ортосундагы өткөөл ачкычтарды иштеп чыгуу камсыздалды; 
дайындарды жана метадайындарды алмашуунун эл аралык стандартына (SDMX) ылайык технологиялык процесстерди өнүктүрүү жана метадайындарды иштеп чыгуу маселелери боюнча санариптик күн тартибин ишке ашырууга өзгөчө көңүл бурулууда. Санариптик күн тартибин ишке ашыруунун акыркы максаттары болуп Комиссияга ыйгарым укуктуу органдардын расмий статистикалык маалыматты берүү боюнча жүктөмүн азайтуу жана «машина-машина» маалыматтык өз ара аракеттенүү моделине өтүү аркылуу расмий статистикалык маалыматтын жеткиликтүүлүгүн жана ачыктыгын жогорулатуу саналат;
Бирликтин алкагында товарлардын, кызмат көрсөтүүлөрдүн, капиталдын жана эмгек ресурстарынын жалпы рынокторунун өнүгүүсүн талдоо үчүн Бирликтин расмий статистикалык маалыматтарынын даярдалышы камсыздалган. Бирликтин статистикасынын санарип экономикасы, Туруктуу өнүгүү максаттары, айлана-чөйрөнү коргоо жана «жашыл» экономика сыяктуу жаңы багыттары киргизилген;
Бирликтин расмий статистикалык маалыматтарынын ачыктыгын жана жеткиликтүүлүгүн камсыз кылуу боюнча иш-чаралардын комплекси ишке ашырылды. Объективдүү себептерди эске алуу менен учурда айрым мүчө мамлекеттердин мыйзамдарына ылайык өз ара жана тышкы соода жөнүндө маалыматтар чектелген маалыматка кирет же Комиссияга берилбейт жана расмий булактарда жарыяланбайт, бул өз кезегинде жалпысынан Бирлик боюнча статистикалык маалыматтын толуктугун жана салыштырмалуулугун кыйла азайтат;
Бирликтин расмий статистикалык маалыматынын колдонуучулары менен диалог түзүлдү, ал расмий статистикалык маалыматты жайылтуу практикасын өркүндөтүүгө, керектөөчүлөрдүн суроо-талабын жана канааттануусун изилдөөгө, Бирликтин расмий статистикалык маалыматынын сапатын жана ага болгон ишенимди жогорулатуу боюнча чараларды көрүүгө багытталган;
мүчө мамлекеттердин статистика тармактары жана социалдык-экономикалык өнүгүү аспекттери боюнча жарыяланган материалдардын саны көбөйдү.
III. Программанын максаты жана милдеттери
Ушул Программанын максаты Бирликтин расмий статистикалык маалыматтарын пайдалануучулардын Бирликтин алкагында товарлардын, кызмат көрсөтүүлөрдүн, капиталдын жана эмгек ресурстарынын жалпы рынокторунун иштөө процесстерин жана өнүгүүсүн талдоо үчүн зарыл болгон сапаттуу, ишенимдүү статистикалык маалыматтарга болгон муктаждыктарын мүмкүн болушунча толук канааттандыруу үчүн Бирликтин статистикасын андан ары өнүктүрүү болуп саналат.
Ушул Программанын максатына жетүү үчүн төмөнкү милдеттерди чечүү зарыл:
Бирликтин статистикалык дайындарынын комплекстүү системасын түзүү;
Бирликтеги статистикалык ишмердикти координациялоону жакшыртуу;
Бирликтин статистикасы тармагында санариптик экосистеманы өнүктүрүү;
Бирликтин расмий статистикалык маалыматтарын баалоо үчүн сапат менеджмент системасын өркүндөтүү;
Бирликтин расмий статистикалык маалыматтарынын максаттуу багытын жана практикалык маанисин жогорулатуу;
статистикалык маалыматтын толуктугун, салыштырмалуулугун жана өз убагында берилишин камсыз кылуу.
IV. Программаны ишке ашыруунун негизги багыттары
Ушул Программанын милдеттерин ишке ашыруу төмөнкү багыттар боюнча иш-чараларды өткөрүүнү карайт:
расмий статистикалык маалыматтын салыштырмалуулугун жана аналитикалык потенциалын жогорулатуу;
статистикалык инфратүзүмдөрдү модернизациялоо;
Бирликтин статистикасынын санариптик, технологиялык жана инновациялык потенциалын өнүктүрүү;
Комиссиянын жана ыйгарым укуктуу органдардын статистика жаатындагы өз ара аракеттенүүсүн өнүктүрүү.
1. Расмий статистикалык маалыматтын салыштырмалуулугун жана аналитикалык потенциалын жогорулатуу
Аталган багыттын алкагында расмий статистикалык маалыматтын салыштырмалуулугун жана аналитикалык потенциалын жогорулатуу боюнча төмөнкү иш-чараларды өткөрүү болжолдонууда:
статистикалык методологияны өнүктүрүү (мүчө мамлекеттердин статистика тармагындагы эл аралык стандарттардын негизинде жана 
2025-жылдагы улуттук эсептер системасын (УЭС – 2025) мүчө малекеттердин статистикалык практикасына киргизүү маселелери боюнча мүчө мамлекеттердин методологияларын жакындаштыруу боюнча иш-чараларды уюштуруу);
Евразия экономикалык комиссиясынын Коллегиясынын 2018-жылдын 25-декабрындагы № 210 чечими менен бекитилген «Эл аралык товарлар соодасынын статистикасы: Концепциялар жана аныктамалар» эл аралык стандартынын жаңы редакциясын эске алуу менен Евразия экономикалык бирлигине мүчө мамлекеттердин товарлары менен тышкы соодасынын бажы статистикасын жүргүзүү методологиясын актуалдаштыруу;
Бирликтин расмий статистикалык маалыматтарын баалоо үчүн сапат менеджментинин системасын жүргүзүү жана өркүндөтүү;
Бирликтин расмий статистикалык маалыматынын көрсөткүчтөрү системасын төмөнкү багыттар боюнча өнүктүрүү:
товарлардын жалпы рыногу (Евразия экономикалык комиссиянын Коллегиясынын 2018-жылдын 25-декабрындагы № 210 чечими менен бекитилген Евразия экономикалык бирлигине мүчө мамлекеттердин товарлар менен өз ара соодасынын статистикасын жүргүзүү методологиясына өзгөртүүлөрдү киргизүү, товарлардын өз ара электрондук соодасынын көлөмү жөнүндө расмий статистикалык маалыматтарды түзүүнү камсыз кылуу максатында мүчө мемлекеттердин өз ара товарлар менен соодасынын «күзгүлүк» статистикалык дайындарын салыштыруу боюнча ыйгарым укуктуу органдардын эксперттеринин жолугушууларын өткөрүү жана статистикалык маалыматтын сапатын жогорулатуу максатында мындай маалыматтарды салыштыруунун жыйынтыктарын талдоо, мүчө мамлекеттердин ортосундагы өз ара сооданын абалы жөнүндө талдоо баяндамасын даярдоо);
кызмат көрсөтүүлөрдүн жалпы рыногу (кызмат көрсөтүүлөрдүн эл аралык соодасынын статистикасынын көрсөткүчтөрүнүн толуктугун жана тактыгын камсыз кылуу (жеткирүү ыкмалары боюнча төлөм балансынын кызмат көрсөтүүлөрүнүн кеңейтилген классификациясынын негизинде кызмат көрсөтүүлөрдүн бирдейлештирилген тизмеги боюнча) мүчө мамлекеттердин методологиялык даярдыгын жана ресурстук камсыздалышын эске алуу менен ассиметрияны кыскартуу жана мындай дайындардын салыштырмалуулугун жогорулатуу үчүн тышкы сектордун статистикасы боюнча маалыматтарды салыштыруу боюнча ыйгарым укуктуу органдардын эксперттеринин эки тараптуу жолугушууларын уюштуруу, ошондой эле Бирликтин алкагында кызмат көрсөтүүлөрдүн бирдиктүү рыногу иштеген кызмат көрсөтүү секторлорунун (кичи секторлорунун) тизмегине ылайык мүчө мамлекеттердин кызмат көрсөтүүлөрү менен өз ара соода көлөмдөрүн эсепке алууну өркүндөтүү боюнча сунуштарды иштеп чыгуу максатында ыйгарым укуктуу органдардын жана Комиссиянын консультацияларын өткөрүү;
капиталдын жалпы рыногу (финансы секторунун жана капитал рыногунун көрсөткүчтөрүнө карата методологиялык түшүндүрмөлөрдү (улуттук жана регионалдык деңгээлдерде) эл аралык стандарттарга шайкеш келтирүү, Бирликтин статистикалык көрсөткүчтөр системасынын актуалдуулугун жогорулатуу максатында санариптик валюта жана финансы рынокторундагы башка көрүнүштөр жөнүндө маалыматтарды эсепке алуу боюнча эл аралык сунуштамаларды тестирлөө);
жалпы эмгек рыногу (эмгек миграциясын мүнөздөгөн көрсөткүчтөрдү өнүктүрүү маселелери боюнча ыйгарым укуктуу органдар менен консультацияларды өткөрүү, эмгек рыногунун статистикасынын метадайындарын жана эмгек рыногун талдоо үчүн зарыл болгон, Бирликтин расмий сайтында жайгаштырылган расмий статистикалык маалыматтын курамын актуалдаштыруу);
санариптик экономика (санариптик экономиканын статистикалык көрсөткүчтөрүнүн жана аларды түзүү методологиясы боюнча сунуштамалардын тизмегин актуалдаштыруу);
2014-жылдын 29-майындагы Евразия экономикалык бирлиги жөнүндө келишимде каралган чөйрөлөрдө БУУнун туруктуу өнүгүү максаттарына жетүү боюнча Бирликтин алкагындагы иш-чаралар (2014-жылдын 29-майындагы Евразия экономикалык бирлиги жөнүндө келишимде каралган чөйрөлөрдө БУУнун Туруктуу өнүгүү максаттарына жетүү үчүн статистикалык көрсөткүчтөрдүн аймактык тизмегин актуалдаштыруу маселелери боюнча консультацияларды өткөрүү, аталган тизмекти актуалдаштыруу жана анын көрсөткүчтөрүн түзүү боюнча методологиялык түшүндүрмөлөрдү иштеп чыгуу).
2. Статистикалык инфратүзүмдү модернизациялоо
Аталган багыттын алкагында статистикалык инфратүзүмдү андан ары модернизациялоо боюнча төмөнкү иш-чараларды өткөрүү болжолдонууда:
эл аралык статистикалык классификацияларды колдонуу боюнча сунуштарды иштеп чыгуу (классификациялардын ортосунда өткөөл ачкычтарды иштеп чыгууну жана актуалдаштырууну кошо алганда);
Бирликтин статистикасында экономикалык ишмердиктин түрлөрүнүн эл аралык классификациясынын жана экономикалык ишмердиктин түрлөрү боюнча продукциянын (БИЕК, ЕКПК) жаңы версияларын колдонууга өтүү боюнча иш-чараларды уюштуруу; 
мүчө мамлекеттерде классификациялар системаларын жана башка метадайындарды жүргүзүү практикасын изилдөө;
маалыматтын жаңы булактарын (административдик дайындарды, «чоң дайындарды» ж.б.) изилдөө жана пайдалануу;
Бирликтин интеграцияланган маалыматтык тутумунун статистикалык кичи системасында дайындарды өндүрүү жана жайылтуу процесстерин иштеп чыгуу;
Бирликтин интеграцияланган маалыматтык тутумунун статистикалык кичи системасында классификациялар жана башка метадайындар системасын жүргүзүү.
3. Бирликтин статистикасынын санариптик, технологиялык жана инновациялык потенциалын өнүктүрүү
[bookmark: _Hlk227842539]Аталган багыттын алкагында Бирликтин статистикасынын санариптик, технологиялык жана инновациялык потенциалын өнүктүрүү боюнча төмөнкү иш-чараларды өткөрүү каралган:
Бирликтин расмий статистикалык маалыматтарын жайылтуунун мамилелерин жана методдорун өркүндөтүү;
Бирликтин расмий статистикалык маалыматтарын өндүрүү жана жайылтуу үчүн жасалма интеллект технологияларын колдонууну изилдөө;
статистикалык жана геомейкиндиктик маалыматтарды бириктирүү маселесин изилдөө.
4. Комиссиянын жана статистика чөйрөсүндөгү ыйгарым укуктуу органдардын өз ара аракеттенүүсүн өнүктүрүү
Аталган багыттын алкагында төмөнкү иш-чараларды өткөрүү болжолдонууда:
Комиссиянын жана ыйгарым укуктуу органдардын эл аралык уюмдар менен өз ара аракеттенүүсүн өнүктүрүү;
Комиссиянын жана статистика чөйрөсүндөгү ыйгарым укуктуу органдардын биргелешкен иш-чараларын уюштуруу жана өткөрүү;
мүчө мамлекеттердин мамлекеттик сырга (мамлекеттик жашыруун сырларга) киргизилген маалыматтарын кошпогондо, жайылтылышы (жеткиликтүүлүгү) чектелген статистикалык маалыматтарды алмашууну камсыз кылуучу механизмди иштеп чыгуу маселеси боюнча макулдашылган сунуштарды даярдоо.
Ушул Программаны ишке ашыруу тиркемедеги планга ылайык жүзөгө ашырылат.
V. Программаны каржылоо булактары
Ушул Программанын иш-чараларын аткаруу Бирликтин бюджетинин (Комиссиянын ишмердигин камсыз кылууга каралган каражаттар бөлүгүндө) жана мүчө мамлекеттердин бюджеттеринин (ыйгарым укуктуу органдардын ишмердигин камсыз кылууга каралган каражаттар бөлүгүндө) алкагында жүзөгө ашырылат.
VI. Күтүлгөн натыйжалар
Ушул Программаны ишке ашырууда төмөнкүдөй натыйжаларга жетишүү камсыз кылынат:
Бирликтин алкагында товарлардын, кызмат көрсөтүүлөрдүн, капиталдын жана эмгек ресурстарынын жалпы рынокторун комплекстүү талдоону камсыз кылган статистикалык көрсөткүчтөр системасын колдонуучулардын кеңири чөйрөсүнүн муктаждыктарына жооп берген системаны өнүктүрүү;
статистика жаатындагы эл аралык стандарттарга, классификацияларга жана методологияларга жооп берген актуалдуу жана ишенимдүү расмий статистикалык маалыматтарды даярдоо;
Бирликтин расмий статистикалык маалыматын өндүрүү үчүн зарыл болгон инновациялык маалыматтык технологияларды өнүктүрүү.
VII. Программаны ишке ашыруу механизми
Ушул Программаны ишке ашырууга жооптуу Комиссиянын департаменти:
ушул Программаны ишке ашырууга байланыштуу маселелерди Комиссиянын Коллегиясынын жыйындарында кароого киргизет;
ыйгарым укуктуу органдар менен биргеликте иш-аракеттердин планын иштеп чыгат, аны Статистика боюнча консультативдик комитеттин жыйынында кароого жана тейлеген Комиссиянын Коллегия мүчөсүнө бекитүүгө киргизет;
ушул Программаны ишке ашыруу максатында ыйгарым укуктуу органдардын маалыматтык жана методологиялык өз ара аракеттенүүсүн учурдагы башкарууну жана координациялоону жүзөгө ашырат, жыл сайын иш-аракеттердин планынын аткарылышы жөнүндө отчет даярдайт жана аны Статистика боюнча консультативдик комитеттин жыйынына кароого киргизет.

	I. Расмий статистикалык маалыматтын салыштырмалуулугун жана аналитикалык потенциалын жогорулатуу
1. Статистикалык методологияны өнүктүрүү

	1. Статистика чөйрөсүндө эл аралык стандарттардын негизинде Евразия экономикалык бирлигине мүчө мамлекеттердин (мындан ары тиешелүүлүгүнө жараша – мүчө мамлекеттер, Бирлик) методологияларын жакындаштыруу боюнча иш-чараларды уюштуруу
	Евразия экономикалык комиссиясынын (мындан ары – Комиссия), мүчө мамлекеттердин мамлекеттик органдары, анын ичинде расмий статистикалык маалыматтарды түзүү функциялары аларга жүктөлгөн улуттук (борбордук) банктар (мындан ары – ыйгарым укуктуу органдар) 

	2026 – 2030-жылдар
	Бирликтин органдарынын актылары (зарыл болсо),
өткөрүлгөн 
иш-чаралар жөнүндө отчет (протокол, маалымат) 

	2. 2025-жылдагы улуттук эсептер системасын (УЭС-2025) мүчө мамлекеттердин статистикалык практикасына киргизүү маселелери боюнча иш-чараларды уюштуруу
	Комиссия, ыйгарым укуктуу органдар
	2026 – 2030-жылдар
	өткөрүлгөн 
иш-чаралар жөнүндө отчет (протокол, маалымат) 

	3. «Эл аралык товарлар соодасынын статистикасы: Концепциялар жана аныктамалар» эл аралык стандартынын жаңы редакциясын эске алуу менен Евразия экономикалык комиссиясынын Коллегиясынын 2018-жылдын 25-декабрындагы № 210 чечими менен бекитилген Евразия экономикалык бирлигине мүчө мамлекеттердин товарлары менен тышкы соодасынын бажы статистикасын жүргүзүү методологиясын актуалдаштыруу
	Комиссия, ыйгарым укуктуу органдар
	2028-жыл
	Комиссиянын Коллегиясынын чечими

	4. Бирликтин расмий статистикалык маалыматтарын баалоо үчүн сапат менеджмент системасын өркүндөтүү жана берүү
	Комиссия, ыйгарым укуктуу органдар
	2026 – 2030-жылдар
	өткөрүлгөн 
иш-чаралар жөнүндө отчет (протокол, маалымат) 

	2. Бирликтин расмий статистикалык маалыматынын көрсөткүчтөр системасын өнүктүрүү
2.1. Товарлардын жалпы рыногу

	5. Евразия экономикалык комиссиясынын Коллегиясынын 
2018-жылдын 25-декабрындагы № 210 чечими менен бекитилген Евразия экономикалык бирлигине мүчө мамлекеттердин өз ара товарлар соодасынын статистикасын жүргүзүү методологиясына  товарлар менен өз ара электрондук сооданын көлөмү жөнүндө расмий статистикалык маалыматтарды түзүүнү камсыз кылуу максатында өзгөртүүлөрдү киргизүү
	Комиссия, ыйгарым укуктуу органдар
	2027-жыл
	Комиссиянын Коллегиясынын чечими

	6. Статистикалык маалыматтын сапатын жогорулатуу максатында мүчө мамлекеттердин товарлар менен өз ара соода статистикасынын «күзгүлүк» дайындарын салыштыруу боюнча ыйгарым укуктуу органдардын эксперттеринин жолугушууларын өткөрүү жана мындай маалыматтарды салыштыруунун жыйынтыктарын талдоо
	Комиссия, ыйгарым укуктуу органдар
	2026 – 2030-жылдар
	өткөрүлгөн 
иш-чаралар жөнүндө отчет (протокол, маалымат) 

	7. мүчө мамлекеттердин ортосунда өз ара сооданын абалы жөнүндө талдоо баяндамасын даярдоо
	Комиссия, ыйгарым укуктуу органдар
	2026 – 2030-жылдар
	Бирликтин органдарынын актылары

	2.2. Кызмат көрсөтүүнүн жалпы рыногу

	8. Мүчө мамлекеттердин методологиялык даярдыгын жана ресурстук камсыздалышын эске алуу менен кызмат көрсөтүүлөрдү эл аралык сатуу статистикасынын көрсөткүчтөрүнүн толуктугун жана тактыгын камсыз кылуу (төлөм балансынын кызмат көрсөтүүлөрүн кеңейтилген классификациясынын негизинде кызмат көрсөтүүлөрдүн бирдейлештирилген тизмеги боюнча, жеткирүү ыкмалары боюнча)
	Комиссия, ыйгарым укуктуу органдар
	2026 – 2030-жылдар
	өткөрүлгөн 
иш-чаралар жөнүндө отчет (протокол, маалымат) 

	9. Асимметрияны кыскартуу жана мындай маалыматтардын салыштырмалуулугун жогорулатуу үчүн тышкы сектордун статистикасы боюнча маалыматтарды салыштыруу боюнча ыйгарым укуктуу органдардын эксперттеринин эки тараптуу жолугушууларын уюштуруу, ошондой эле Бирликтин алкагында кызмат көрсөтүүлөрдүн бирдиктүү рыногу иштеген кызмат көрсөтүү секторлорунун (кичи секторлорунун) тизмегине ылайык мүчө мамлекеттердин кызмат көрсөтүүлөрү менен өз ара соода көлөмдөрүн эсепке алууну өркүндөтүү боюнча сунуштарды иштеп чыгуу максатында ыйгарым укуктуу органдардын жана Комиссиянын консультацияларын өткөрүү

	Комиссия, ыйгарым укуктуу органдар
	2026 – 2030-жылдар
	өткөрүлгөн 
иш-чаралар жөнүндө отчет (протокол, маалымат) 

	2.3. Жалпы капитал рыногу

	10. Финансы секторунун жана капитал рыногунун көрсөткүчтөрүнө методологиялык түшүндүрмөлөрдү (улуттук жана региондук деңгээлдерде) эл аралык стандарттарга шайкеш келтирүү
	Комиссия, ыйгарым укуктуу органдар
	2026-жыл,
2028-жыл
	өткөрүлгөн 
иш-чаралар жөнүндө отчет (протокол, маалымат) 

	11. Бирликтин статистикалык көрсөткүчтөр системасынын актуалдуулугун жогорулатуу максатында финансы рынокторундагы санариптик валюта жана башка көрүнүштөр жөнүндө маалыматтарды эсепке алуу боюнча эл аралык сунуштамаларды тестирлөө
	Комиссия, ыйгарым укуктуу органдар
	2027 – 2029-жылдар
	өткөрүлгөн 
иш-чаралар жөнүндө отчет (протокол, маалымат) 

	2.4. Жалпы эмгек рыногу

	12. Эмгек миграциясын мүнөздөгөн көрсөткүчтөрдү өнүктүрүү маселелери боюнча ыйгарым укуктуу органдар менен консультацияларды өткөрүү
	Комиссия, ыйгарым укуктуу органдар
	2026-жыл
	өткөрүлгөн 
иш-чаралар жөнүндө отчет (протокол, маалымат) 

	13. Эмгек рыногунун статистикасынын метадайындарын актуалдаштыруу
	Комиссия, ыйгарым укуктуу органдар
	2026 – 2030-жылдар
	Бирликтин расмий сайтына жайгаштырылуучу маалымат

	14. Эмгек рыногун талдоо үчүн зарыл болгон Бирликтин расмий сайтында жайгаштырылуучу расмий статистикалык маалыматтын курамын актуалдаштыруу
	Комиссия, ыйгарым укуктуу органдар
	2029-жыл
	Бирликтин расмий сайтына жайгаштырылуучу маалымат 


	2.5. Санариптик экономика

	15. Санариптик экономиканын статистикалык көрсөткүчтөрүнүн тизмегин актуалдаштыруу (зарыл болсо)
	Комиссия, ыйгарым укуктуу органдар
	2028-жыл
	Комиссиянын Коллегиясынын чечими

	16. Санариптик экономиканын статистикалык көрсөткүчтөрүнүн системасын түзүүнүн методологиясы боюнча сунуштамаларды актуалдаштыруу (зарыл болсо)
	Комиссия, ыйгарым укуктуу органдар
	2028-жыл
	Комиссиянын Коллегиясынын сунуштамалары

	2.6. 2014-жылдын 29-майындагы Евразия экономикалык бирлиги жөнүндө келишимде каралган тармактарда
Бирликтин алкагында БУУнун туруктуу өнүгүү максаттарына жетүү

	17. 2014-жылдын 29-майындагы Евразия экономикалык бирлиги жөнүндө келишимде каралган тармактарда Бирликтин алкагында БУУнун туруктуу өнүгүү максаттарына жетүү үчүн статистикалык көрсөткүчтөрдүн регионалдык тизмегин актуалдаштыруу маселелери боюнча консультацияларды өткөрүү
	Комиссия, ыйгарым укуктуу органдар
	2026-жыл
	өткөрүлгөн 
иш-чаралар жөнүндө отчет (протокол, маалымат) 

	18. 2014-жылдын 29-майындагы Евразия экономикалык бирлиги жөнүндө келишимде каралган тармактарда Бирликтин алкагында БУУнун туруктуу өнүгүү максаттарына жетүү үчүн статистикалык көрсөткүчтөрдүн регионалдык тизмегин актуалдаштыруу
	Комиссия, ыйгарым укуктуу органдар
	2026-жыл
	өткөрүлгөн 
иш-чаралар жөнүндө отчет (протокол, маалымат) 

	19. 2014-жылдын 29-майындагы Евразия экономикалык бирлиги жөнүндө келишимде каралган багыттар боюнча Бирликтин алкагында БУУнун туруктуу өнүгүү максаттарына жетүү үчүн статистикалык көрсөткүчтөрдүн аймактык тизмегинин индикаторлорун түзүү боюнча методологиялык тактоолорду иштеп чыгуу
	Комиссия, ыйгарым укуктуу органдар
	2026 – 2030-жылдар
	Бирликтин расмий сайтына жайгаштырылуучу маалымат

	II. Статистикалык инфратүзүмдү модернизациялоо

	20. Эл аралык статистикалык классификацияларды колдонуу боюнча сунуштарды иштеп чыгуу (анын ичинде классификациялардын ортосундагы өткөөл ачкычтарды иштеп чыгуу жана жаңыртуу)
	Комиссия, ыйгарым укуктуу органдар
	2026 – 2030-жылдар
	Комиссиянын Коллегиясынын сунуштамалары,
өткөрүлгөн 
иш-чаралар жөнүндө отчет (протокол, маалымат) 

	21. Бирликтин статистикасында экономикалык ишмердигинин түрлөрүнүн жана продукциялардын экономикалык ишмердигинин түрлөрү боюнча эл аралык классификацияларынын (БИЕК, ЕКПК) жаңы версияларын колдонууга өтүү боюнча иш-чараларды уюштуруу 
	Комиссия, ыйгарым укуктуу органдар
	2026 – 2030-жылдар
	өткөрүлгөн 
иш-чаралар жөнүндө отчет (протокол, маалымат) 

	22. Мүчө мамлекеттерде классификациялар системаларын жана башка метадайындарды сактоо практикасын изилдөө
	Комиссия, ыйгарым укуктуу органдар
	2026 – 2030-жылдар
	өткөрүлгөн 
иш-чаралар жөнүндө отчет (протокол, маалымат) 

	23. Маалыматтын жаңы булактарын изилдөө жана колдонуу (административдик дайындар, «чоң дайындар» ж.б.)
	Комиссия, ыйгарым укуктуу органдар
	2026-жыл
	өткөрүлгөн 
иш-чаралар жөнүндө отчет (протокол, маалымат) 

	24. Бирликтин интеграцияланган маалыматтык тутумунун статистикалык кичи системасында маалыматтарды өндүрүү жана жайылтуу процесстерин иштеп чыгуу
	Комиссия, ыйгарым укуктуу органдар
	2026 – 2030-жылдар
	өткөрүлгөн иш-чаралар жөнүндө отчет (протокол, маалымат) 


	25. Бирликтин интеграцияланган маалыматтык тутумунун статистикалык кичи системасында классификациялар жана башка метадайындар системасын жүргүзүү
	Комиссия, ыйгарым укуктуу органдар
	2026 – 2030-жылдар
	өткөрүлгөн 
иш-чаралар жөнүндө отчет (протокол, маалымат) 

	III. Бирликтин статистикасынын санариптик, технологиялык жана инновациялык потенциалын өнүктүрүү

	26. Бирликтин расмий статистикалык маалыматын жайылтуунун мамилелерин жана методдорун өркүндөтүү
	Комиссия
	2026 – 2030-жылдар
	Бирликтин расмий сайтына жайгаштырылуучу маалымат

	27. Бирликтин расмий статистикалык маалыматын өндүрүү жана жайылтуу үчүн жасалма интеллект технологияларын колдонууну изилдөө
	Комиссия, ыйгарым укуктуу органдар
	2027-жыл
	өткөрүлгөн 
иш-чаралар жөнүндө отчет (протокол, маалымат) 

	28. Статистикалык жана геомейкиндик маалыматты интеграциялоону изилдөө
	Комиссия, ыйгарым укуктуу органдар
	2028-жыл
	өткөрүлгөн 
иш-чаралар жөнүндө отчет (протокол, маалымат) 

	IV. Комиссиянын жана статистика чөйрөсүндөгү ыйгарым укуктуу органдардын өз ара аракеттенүүсүн өнүктүрүү

	29. Комиссиянын жана ыйгарым укуктуу органдардын эл аралык уюмдар менен өз ара аракеттенүүсүн өнүктүрүү
	Комиссия, ыйгарым укуктуу органдар
	2026 – 2030-жылдар
	өткөрүлгөн 
иш-чаралар жөнүндө отчет (протокол, маалымат) 


	30. Комиссиянын жана статистика чөйрөсүндөгү ыйгарым укуктуу органдардын биргелешкен иш-чараларын уюштуруу жана өткөрүү
	Комиссия, ыйгарым укуктуу органдар
	2026 – 2030-жылдар
	өткөрүлгөн 
иш-чаралар жөнүндө отчет (протокол, маалымат) 

